rejauldu/bengali-wikipedia huggingface dataset:
সূরা কুরাইশ মুসলমানদের ধর্মীয় গ্রন্থ কুরআনের ১০৬ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৪ টি।  এই সূরার ব্যাপারে সব তফসীরকারকই একমত যে, অর্থ ও বিষয়বস্তুর দিক দিয়ে এই সূরা সূরা-ফীলের সাথেই সম্পৃক্ত। সম্ভবতঃ এ কারণেই কোন কোন মাসহাফে এ দু'টিকে একই সূরারূপে লেখা হয়েছিল। উভায় সূরার মাঝেখানে বিসমিল্লাহ্‌ লিখিত ছিল না। কিন্তু হযরত ওসমান যখন তাঁর খেলাফতকালে কোরআনের সব মাসহাফ একত্রিত করে একটি কপিতে সংযোজিত করান এবং সাহাবায়ে-কেরামের তাতে ইজমা হয়, তখন তাতে এ দু'টি সূরাকে স্বতন্ত্র দু'টি সূরারূপে সন্নিবেশিত করা এবং উভয়ের মাঝখানে বিসমিল্লাহ্‌ লিপিবদ্ধ করা হয়। হযরত ওসমান -এর তৈরি এ কপিকে 'ইমাম' বলা হয়।তফসীর মাআরেফুল ক্বোরআন (১১ খন্ডের সংহ্মিপ্ত ব্যাখ্যা)।  শানে নুযূল  সূরার প্রথম আয়াতে উল্লিখিত কুরাইশ শব্দ থেকেই উক্ত নামে সূরার নামকরণ করা হয়েছে। একে "সূরা ইলাফ" বলা হয়। উম্মু হানি বিনতু আবূ তালেব হতে বর্ণিত রাসূলুল্লাহ বলেন, আল্লাহ কুরাইশদের সাতটি বিষয়ে মর্যাদা দান করেছেন:  (১) আমি তাদের মধ্য হতে।  (২) নবুওয়াত তাদের মধ্য হতে এসেছে।  (৩) কাবাগৃহের তত্ত্বাবধান।  (৪) হাজীদের পানি পান করানোর দায়িত্ব পালন।  (৫) আল্লাহ তাদেরকে হস্তীবাহিনীর বিরুদ্ধে সাহায্য করেছেন।  (৬) উক্ত ঘটনার পর কুরাইশরা দশবছর যাবৎ আল্লাহ তা‘আলা ব্যতীত কারো ইবাদত করেনি।  (৭) আল্লাহ তাদের বিষয়ে কুরআনে পৃথক একটি সূরা নাযিল করেছেন যাতে তাদের ব্যতীত আর কারো আলোচনা করা হয়নি।   আয়াতসমূহ  আরবি ভাষায়  উচ্চারণ  বাংলায় অনুবাদبِسْمِ اللَّهِ الرَّحْمَٰنِ الرَّحِيمِ বিস্‌মিল্লাহির রাহ্‌মানির রাহীম  لِإِيلَافِ قُرَيْشٍ   إِيلَافِهِمْ رِحْلَةَ الشِّتَاءِ وَالصَّيْفِ   فَلْيَعْبُدُوا رَبَّ هَٰذَا الْبَيْتِ  الَّذِي أَطْعَمَهُم مِّن جُوعٍ وَآمَنُم مِّنْ خَوْفٍলি-ঈলাফি কুরাইশিন৷ ঈলাফিহিম রিহ্ লাতাশ শীতায়ি ওয়াছ ছাইফ।  ফালইয়া’বুদূ রাব্বা হাযাল বাইত। আল্লাযী আত্য়ামাহুম মিন্ জু-ইওঁ ওয়া অমানাহুম মিন খাউফ।যেহেতু কুরাইশরা অভ্যস্ত;  অভ্যস্ত শীত ও গ্রীষ্মের সফরে, এই ঘরের রবের ইবাদাত তাদের করা উচিত। যিনি তাদের ক্ষুধামুক্তি দিয়েছেন এবং নিরাপদ রেখেছেন।  বিষয়বস্তুর বিবরণ সুরা কুরাইশের মধ্যে কুরায়েশদের নিকট বায়তুল্লাহর গুরুত্ব তুলে ধরা হয়েছে এবং একনিষ্ঠভাবে কাবার মালিকের ইবাদতের প্রতি আহ্বান করা হয়েছে। নিম্নে এ বিস্তারিত আলোচনা করা হল—  মুহাম্মদের আগমনের পূর্বকাল থেকেই মক্কার কুরাইশরা বিভিন্ন প্রকার কুসংস্কার ও কাবা শরীফে অবস্থিত ৩৬০টি মূর্তির পূজা করা হতো। তা সত্ত্বেও আল্লাহ তাদের প্রতি বহুবিদ নিয়ামত ও সুযোগ সুবিধা প্রদান করেছিলেন শুধু মাত্র কা’বার কারণেই। এমনকি তারা শীতকালে ইয়ামেন ও গ্রীষ্মে সিরিয়া বা সাম দেশে ব্যবসা বাণিজ্য করতে অভ্যস্ত ছিল। আর পবিত্র কা’বার কারণেই তারা ইয়ামেন ও সিরিয়া নিরাপদে ব্যবসা বাণিজ্য করতে পারত। তাছাড়া কাবার জন্যই তারা আবরাহ বাদশাহর হাত থেকে রক্ষা পেয়েছিল। আর এসমস্থ বহুবিদ নিয়ামত তারা প্রাপ্ত হয়েছিল শুধু মাত্র কাবার অধিবাসী বলেই। তাই আল্লাহ আলোচ্য সূরায় কাবার গুরুত্ব তুলে ধরে, তথায় অবস্থিত দেব-দেবীর পূজা-আর্চনা না করে, উক্ত ঘরের প্রভু তথা আল্লাহর প্রতি ইবাদত করার আহ্বান করেছেন।   তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  অনলাইন বাংলা কোরআন   কোরআন শরীফ.অর্গ।  বিষয়শ্রেণী:সূরা বিষয়শ্রেণী:কুরাইশ
thumb|upright=1.6|SIPRI অনুসারে ২০১৯ সালের জন্য দেশ অনুসারে বিশ্বব্যাপী সামরিক ব্যয় দেখানো একটি বৃত্তচিত্র, শতকোটি মার্কিন ডলার এককে একাধিপত্য বলতে আঞ্চলিক বা বৈশ্বিক অন্য রাষ্ট্রসমূহের উপর একটি রাষ্ট্রের রাজনৈতিক, অর্থনৈতিক এবং সামরিক প্রাধান্য বিস্তার করার ঘটনাটিকে বোঝায়।  প্রাচীন গ্রীস (আনুমানিক ৪র্থ খ্রিস্টপূর্বাব্দ - খ্রিস্টপূর্ব ৬ খ্রিস্টাব্দে), আধিপত্য অন্যান্য শহর-রাজ্যের উপর হেজেমন শহর-রাষ্ট্র-এর রাজনৈতিক-সামরিক আধিপত্যকে নির্দেশ করে। ১৯ শতকে, একাধিপত্য বোঝায় "সামাজিক বা সাংস্কৃতিক প্রাধান্য বা উচ্চতা; একটি সমাজ বা পরিবেশের মধ্যে একটি গোষ্ঠীর প্রাধান্য" এবং "একটি গোষ্ঠী বা শাসন যা একটি সমাজের মধ্যে অযাচিত প্রভাব বিস্তার করে"। (Definitions 2a and 2b)  তথ্যসূত্র  বিষয়শ্রেণী:একাধিপত্য
সূত্র টে টেমপ্লেট (পাতা আছে)  নিবন্ধ (পাতা আছে) - অলিম্পিক অনুষ্ঠিত হয়নি টে টেমপ্লেট (পাতা নেই)  নিবন্ধ (পাতা নেই) ? তথ্য নেই   উইকিপ্রকল্প অলিম্পিকস — অন্যান্য অলিম্পিক নিবন্ধসমূহ  ([ edit]) প্রধান নিবন্ধ  টে  ৯৬  ০০  ০৪  ০৮  ১২  ১৬  ২০  ২৪  ২৮  ৩২  ৩৬  ৪০  ৪৪  ৪৮  ৫২  ৫৬  ৬০  ৬৪  ৬৮  ৭২  ৭৬  ৮০  ৮৪  ৮৮  ৯২  ৯৬  ০০  ০৪  ০৮  ১২  ১৬  ২০ উদ্বোধনী অনুষ্ঠান টে      -      - -                   - সমাপনী অনুষ্ঠান      -      - -                   - পতাকা বাহক টে           -           - -                                    - পদক তালিকা টে      -      - -                   - গ্রীষ্মকালীন অলিম্পিক স্টেডিয়ামসমূহ টে                                - আয়োজক শহরসমূহ টে                                - দাবী টে                                  গ্রীষ্মকালীন নিবন্ধসমূহ/অন্যান্য তালিকা
কালাপানি নদী  বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৪৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালাপানি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৮।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:গাইবান্ধা জেলার নদী বিষয়শ্রেণী:সাঘাটা উপজেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। অনুগ্রহ করে নিবন্ধ তৈরির পর পরই অপসারণ প্রস্তাব দিবেন না (উইকিপিডিয়া:নতুন নিবন্ধ টহল নীতিমালা)।  আফতাবুজ্জামান (আলাপ) ১৭:৫৫, ১৩ ডিসেম্বর ২০২৩ (ইউটিসি) নরেন্দ্র মোদীর প্রধানমন্ত্রিত্ব   – (অপসারণের প্রস্তাবনা দেখুনলগ দেখুন) () এ নিবন্ধটি নরেন্দ্র মোদী নিবন্ধে একত্রিত করা যেতে পারে। মো. মাহমুদুল আলম (আলাপ) ১৭:৪৭, ১৩ ডিসেম্বর ২০২৩ (ইউটিসি)   – এটি ইংরেজি নিবন্ধ Premiership of Narendra Modi নিবন্ধের বঙ্গানুবাদ, যা নরেন্দ্র মোদীর কেবল প্রধানমন্ত্রিত্ব পর্বকে (২০১৪–বর্তমান) অন্তর্ভুক্ত করছে। অন্যদিকে, নরেন্দ্র মোদী নিবন্ধে এই প্রধানমন্ত্রিত্ব পর্ব ছাড়াও অনেককিছু এর অন্তর্ভুক্ত হতে পারে (শৈশবকাল, চা ব্যবসা, প্রধানমন্ত্রী হওয়ার আগে পর্যন্ত রাজনৈতিক জীবন, ইত্যাদি)। তাই একত্রীকরণ না করে পৃথক নিবন্ধ রাখাই ভাল, একত্রীকরণ করলে মূল নিবন্ধের উপর চাপ অনেক বাড়বে। এসবিবি১৪১৩ (আলাপ • অবদান) ১৭:৫১, ১৩ ডিসেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইসগড় () ভারতের মধ্য প্রদেশ রাজ্যের আশোকনগর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮৯ মিটার (১৬০৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ইসগড় শহরের জনসংখ্যা হল ১০,৩৪৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ইসগড় এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
রাজ্য কেন্দ্রশাসিত অঞ্চল<div style="-moz-column-count:2; width:140%"> 1. অন্ধ্রপ্রদেশ  2. অরুণাচল প্রদেশ 3. অসম 4. বিহার 5. ছত্তিশগড় 6. গোয়া 7. গুজরাত 8. হরিয়ানা 9. হিমাচল প্রদেশ 10. ঝাড়খণ্ড 11. কর্ণাটক 12. কেরল 13. মধ্যপ্রদেশ 14. মহারাষ্ট্র 15. মণিপুর 16. মেঘালয় 17. মিজোরাম 18. নাগাল্যান্ড 19. ওড়িশা 20. পাঞ্জাব 21. রাজস্থান 22. সিকিম 23. তামিলনাড়ু 24. তেলঙ্গানা 25. ত্রিপুরা 26. উত্তরপ্রদেশ 27. উত্তরাখণ্ড 28. পশ্চিমবঙ্গ </div> </ol>01234567<ol start="15"> ক. আন্দামান ও নিকোবর দ্বীপপুঞ্জ খ. চণ্ডীগড় গ.& ঘ. দাদরা ও নগর হাভেলি এবং দমন ও দিউ ঙ. লাক্ষাদ্বীপ চ. পুদুচেরি ছ. দিল্লি জাতীয় রাজধানী অঞ্চল জ. জম্মু ও কাশ্মীর ঝ. লাদাখ </ol>thumb|220px|ভারতের রাজ্য ও কেন্দ্রশাসিত অঞ্চল বিষয়শ্রেণী:ভারতের রাজ্য ও কেন্দ্রশাসিত অঞ্চল
thumb|upright=1.5|ময়ূর সিংহাসনে আসীন সম্রাট শাহ জাহান. ময়ূর সিংহাসন বা তখত তাউস মুঘল বাদশাহ শাহ জাহান কর্তৃক নির্মিত একটি সিংহাসন। একে দুনিয়ার সবচেয়ে দামী সিংহাসন হিসাবে দাবি করা হয়। বাদশাহ শাহজাহানের সিংহাসনের সংখ্যা ছিল ৭টি এবং এগুলোর মধ্যে ময়ূর সিংহাসনই ছিল সবচেয়ে দামী ও জমকালো। প্রায় আট বছর (১৬২৮ খ্রিস্টাব্দ থেকে ১৬৩৫ খ্রিস্টাব্দ পর্যন্ত) তখনকার আট কোটি টাকা ব্যয়ে নির্মাণ করা হয় এ সিংহাসনটি। বেবাদল খাঁর তত্ত্বাবধানে নির্মাণ করা হয় এ সিংহাসনটি। আগ্রার তাজমহলের চেয়েও দ্বিগুণ অর্থ ব্যয়ে নির্মাণ করা হয় সিংহাসনটি। এটি ছিল দুর্লভ স্বর্ণ, হীরা ও মরকত মণিখচিত।  ময়ূর সিংহাসনের শেষ পরিণাম সম্পর্কে সঠিকভাবে জানা যায়নি। তবে দিল্লির বাদশাহ আওরঙ্গজেবের ১৭০৭ সালে মৃত্যু হলে মোগলদের শক্তি কমে যেতে শুরু করে। এমন সময় সিংহাসনটি ১৭৩৯ খ্রিস্টাব্দে পারস্যের সম্রাট নাদির শাহ ভারতবর্ষ অভিযানকালে লুট করেন। দিল্লি থেকে ফিরে যাওয়ার সময় তিনি বিখ্যাত কোহিনূর হীরাও লুট করেন। পরবর্তীতে নাদির শাহ এটা নিয়ে যান পারস্যে। অনেকের মতে, নাদির শাহ দিল্লিতে অবস্থানের সময় ময়ূর সিংহাসনের মতো আরেকটি সিংহাসন বানিয়েছিলেন। এবং যাওয়ার সময় তিনি দুটি সিংহাসনই পারস্যে নিয়ে যান। ধারণা করা হয়, নাদির শাহ কোহিনূর হীরাটি সযত্নে রাখেন এবং পরবর্তীতে ময়ূর সিংহাসন ও কোহিনূর হীরার জন্য প্রতিপক্ষের কাছে খুন হতে হয় তাকে। তবে দুটি জিনিসের একটিও এখন আর পারস্যে নেই। বিভিন্নভাবে হাত বদল হতে হতে তখত তাউস বর্তমানে রয়েছে ইরানে। তবে ময়ূর সিংহাসনে বসানো বিশ্বখ্যাত কোহিনূর হীরা এক পর্যায়ে ব্রিটিশদের হাত ধরে ইংল্যান্ডে চলে যায়। বর্তমানে যা লন্ডনের টাওয়ারে সংরক্ষিত রয়েছে।   তথ্যসূত্র   Category:মুঘল সাম্রাজ্য Category:ইরানের ইতিহাস Category:ভারতের ইতিহাস Category:মধ্যযুগীয় ভারত বিষয়শ্রেণী:১৭৩৯-এ ভারত বিষয়শ্রেণী:মুঘল শিল্প বিষয়শ্রেণী:সিংহাসন
মহাবস্তু (সংস্কৃত ভাষায় ‘মহৎ ঘটনা’ বা ‘মহৎ উপাখ্যান’) হল আদি বৌদ্ধধর্মের লোকোত্তরবাদী সম্প্রদায়ের একটি ধর্মগ্রন্থ। বইটিতে আছে যে এটি বৌদ্ধদের সন্ন্যাস নিয়ামবলির (“বিনয়”) একটি ঐতিহাসিক মুখবন্ধ। বইটির অর্ধেকেরও বেশি অংশ জাতক ও অবদান উপাখ্যানের সংকলন। এগুলি বুদ্ধের পূর্বজন্ম ও অন্যান্য বোধিসত্ত্বদের জীবনকাহিনি।  মহাবস্তু বইটি মিশ্র সংস্কৃত, পালি ও প্রাকৃত গদ্য ও পদ্যে লিখিত।Jones (1949), pp. x–xi.Law (1930), "Introduction." মনে করা হয়, বইটি খ্রিস্টপূর্ব দ্বিতীয় শতাব্দী থেকে খ্রিস্টীয় চতুর্থ শতাব্দীর মধ্যে রচিত।"Mahāvastu" (2008).Jones (1949), p. xi, writes: ""... the Mahāvastu is not the composition of a single author written in a well-defined period of time. Rather, it is a compilation which may have been begun in the second century B.C., but which was not completed until the third or fourth century A.D."  পালি আনুশাসনিক ধর্মগ্রন্থে অনুরূপ উপাখ্যান মহাবস্তু জাতক কাহিনিগুলি পালি আনুশাসনিক ধর্মগ্রন্থগুলির অনুরূপ। যদিও কাহিনিগুলি একটু আলাদা রকমভাবে বিস্তারিত হয়েছে এই বইতে। মহাবস্তুর অন্যান্য অংশগুলিতে পালি আনুশাসনিক ধর্মগ্রন্থগুলির অনুরূপ কাহিনি আছে। এর মধ্যে উল্লেখযোগ্য দিঘ নিকায় (দিঘ নিকায় ১৯, মহাগোবিন্দ সুত্ত), মজ্‌ঝিম নিকায় (মজ্‌ঝিম নিকায় ২৬, আইয়াপারিয়েসানা সুত্ত; ও মজ্‌ঝিম নিকায় ৩৬, মহাসাক্কক সুত্ত), খুদ্দকপাঠ, ধম্মপদ (অধ্যায় ৮, সহস্‌স বগ্‌গ; ও অধ্যায় ২৪, ভিক্‌খু বগ্‌গ), সুত্ত নিপাত (সুত্ত নিপাত ১। ৩, খগ্‌গবিসাঙা সুত্ত; সুত্ত নিপাত ৩। ১, পব্বজ্জা সুত্ত; ও সুত্ত নিপাত ৩। ২, পধান সুত্ত), বিমানবত্থু ও বুদ্ধবংশ।Law (1930), p. iv.Regarding the Dhammapada parallels, see Ānandajoti (2007), "Introduction," where Ānandajoti writes:  Of the incomplete parallels, two chapters from yet another Dharmapada have been preserved in the Mahāvastu, one of the earliest of the Sanskritised Prakrit texts; one of the chapters is named as the Sahasravarga, and appears to be the whole of the chapter; the other is a selection that comes from an unnamed Bhikuvarga. From "Ancient Buddhist Texts". See also; ch. 8, "Sahassavagga", and ch. 25, "Bhikkhuvagga"  মহাযান বিষয়বস্তু মহাবস্তু গ্রন্থটিকে “লোকোত্তর” বুদ্ধ ধারণার একটি প্রাথমিক সূত্র মনে করা হয়। এই ধারণা সব মহাসাংঘিকা সম্প্রদায়ে দেখা যায়। মহাবস্তু মতে, অনেক জন্ম পেরিয়ে মানবরূপী বুদ্ধ অনেক ক্ষমতা অর্জন করেছিলেন। যেমন, যৌনসংগম ছাড়াই যন্ত্রণাহীন গর্ভাধান; নিদ্রা, আহার, ঔষধ বা স্নান ছাড়াই জগতে স্বচ্ছন্দে বিহার; এবং কর্মের অবদমন।Williams (1989/2007), pp. 18–19.  তথ্যসূত্র  সূত্র  Jones, J.J. (trans.) (1949–56). The Mahāvastu (3 vols.) in Sacred Books of the Buddhists. London: Luzac & Co. volume1 volume 2  volume 3  Law, Bimala Churn (1930). A Study of the Mahāvastu. Calcutta: Thacker, Spink & Co.  Retrieved 26 Nov 2008 from "Internet Archive"  "Mahāvastu" (2008). In Encyclopædia Britannica. Retrieved 26 Nov 2008, from "Encyclopædia Britannica Online"  Ānandajoti Bhikkhu (2007). A Comparative Edition of the Dhammapada. U. of Peradeniya.  Retrieved 25 Nov 2008 from "Ancient Buddhist Texts"   J.K. Nariman (1923), Literary History of Sanskrit Buddhism, Bombay: Indian Book Depot; pp. 11–18   Williams, Paul (1989/2007). Mahāyāna Buddhism: The Doctrinal Foundations. London: Routledge. .  বিষয়শ্রেণী:বৌদ্ধ ধর্মগ্রন্থ
স্টেজকোচ থিয়েটার আর্টস (ইংরেজি ভাষায়: Stagecoach Theatre Arts) একটি পেশাফারী নাট্যশালা। পৃথিবীর বিভিন্ন দেশে এক হাজারেরও বেশি শাখার মাধ্যমে এই নাট্যশালা শিক্ষার্থীদের প্রশিক্ষণ দিয়ে থাকে। এর মধ্যে প্রায় ৬০০ শাখাই যুক্তরাজ্যে অবস্থিত। সঙ্গীত, নাচ এবং অভিনয়ের উপর স্টেজকোচ থিয়েটার আর্টস প্রশিক্ষণ দিয়ে থাকে। অস্ট্রেলিয়া, কানাডা, জার্মানি, আয়ারল্যান্ড, মাল্টা, স্পেন, গ্রীস এবং মার্কিন যুক্তরাষ্ট্রে স্টেজকোচ থিয়েটার আর্টসের কার্যক্রম রয়েছে।  ১৯৮৮ সালে ইংল্যান্ডের সারে কাউন্টিতে স্টেজকোচ থিয়েটার আর্টস প্রতিষ্ঠিত হয়। এই প্রতিষ্ঠান ৪ থেকে ১৮ বছর বয়সী শিশুদের সঙ্গীত, নাচ ও অভিনয় বিষয়ে প্রশিক্ষণ দিয়ে থাকে।   তথ্যসূত্র    বহিঃসংযোগ   স্টেজকোচ থিয়েটার আর্টস - প্রাতিষ্ঠানিক ওয়েবসাইট  বিষয়শ্রেণী:যুক্তরাজ্যের নাট্যশিক্ষা প্রতিষ্ঠান
অ্যান ডুপুইস পেশা(গুলি) গ্রে ঘোস্ট প্রেসের মালিক এবং গেম নকশাকারী অ্যান ডুপুইস গ্রে ঘোস্ট প্রেসের মালিক এবং বেশ কয়েকটি জিইউআরপিএস সম্পূরকের নকশাকারী।    কর্মজীবন  ডুপুইস ১৯৯১ সালে একজন গেম নকশাকারী হিসেবে কাজ শুরু করেন। প্রথমে তিনি স্টিভ জ্যাকসন গেমসের জন্য জিইউআরপিএস বইয়ের উপর কাজ করেন। ডুপুইস টিএসআর -এর ডাঞ্জিয়ন্স অ্যান্ড ড্রাগনস গেমের (নাইট হাওলার্স, দ্য পুওর উইজার্ডস অ্যালম্যানাক ধারাবাহিক, এবং জোশুয়ানের অ্যালম্যানাক এন্ড বুক অফ ফ্যাক্টস ) কিছু নকশার কাজও করেছিলেন।  ডুপুইস তার বন্ধু স্টিফান ও'সুলিভানের ফাজ আরপিজি সিস্টেমের উপর কাজ করেছিলেন।  এসময় তিনি সিস্টেমটির প্রচার এবং ও'সুলিভানের ১৯৯৫ সালের সংস্করণের জন্য উৎসাহ দিয়েছিলেন যা ফাজের জনপ্রিয়তা বৃদ্ধিতে অবদান রেখেছিল।  ডুপুইস ১৯৯৪ সালে ওয়াইল্ড মুল গেমস নামে তার নিজের কোম্পানি তৈরি করেন, যার উদ্দেশ্য ছিল ফাজকে তার মূল খেলা হিসেবে ব্যবহার করা, এবং পরের বছর তিনি ঘোস্টড্যান্সার প্রেস নামে তার কোম্পানিকে অন্তর্ভুক্ত করেন এবং তারপর কোম্পানির নাম পরিবর্তন করে গ্রে ঘোস্ট প্রেস রাখেন।  তার "অ্যানাদার ফাইন মেস" বইটি অরিজিন্স পুরস্কারের জন্য মনোনীত হয়েছিল।   ডুপুইস কম্পিউটার সফটওয়্যার কোম্পানি রিসার্চওয়্যারে কাজ করেছেন। ১৯৯১ সালে হাইপাররিসার্চ প্রতিষ্ঠিত হওয়ার পর থেকে তিনি সফটওয়্যার যাচাই, দলিল রচনা এবং কারিগরি সহায়তা প্রদান করছেন। এবং তিনি এসময়ে কোম্পানির প্রশাসনিক দিকও পরিচালনা করেন।   ডুপুইস তার নিজের কোম্পানি ইওর ড্রিম ডগের জন্য একজন সার্টিফাইড পেশাদার কুকুর প্রশিক্ষকের পাশাপাশি একজন আচরণ পরামর্শদাতা হিসেবেও কাজ করেন।   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন লেখিকা বিষয়শ্রেণী:২১শ শতাব্দীর মার্কিন নারী
প্রেমতোষ বসু (?  - ১৫ এপ্রিল, ১৯১২) একজন স্বাধীনতা সংগ্রামী, জাতীয়তাবাদী সমাজকর্মী ও কবি।   প্রারম্ভিক জীবন  পিতার নাম রাইচরন বসু। প্রেমতোষ বসু কলকাতার সেন্ট জেভিয়ার্স কলেজের মেধাবী ছাত্র ছিলেন। বাংলা এবং ইংরেজি লেখায় বিশেষ দখল ছিল তার। তাদের পারিবারিক ছাপাখানার ব্যবসা ছিল। সন্ধ্যা পত্রিকা তাদের Acme প্রেস থেকে ছাপা হত। ছাত্রাবস্থায় তার রবীন্দ্রনাথ ঠাকুরের সাথে যোগাযোগ হয়। তাদের বন্ধুত্ব ছিল দীর্ঘকাল। রবীন্দ্রনাথের বই ছাপা হত তাদের প্রেস থেকে। 'ক্ষণিকা' কাব্যগ্রন্থ তিনিই প্রকাশ করেন। কবির দ্বিতীয়া কন্যা রেনুকার বিবাহের যোগাযোগ প্রেমতোষ দায়িত্ব নিয়ে করেছিলেন তার আত্মীয়ের সাথে।   সাহিত্য সাধনা  কবিতা লেখাতে সুনাম ছিল তার। শিবাজী উৎসব উপলক্ষ্যে ১৯০৪ খ্রিষ্টাব্দে বিপ্লবী সখারাম গনেশ দেউস্কর 'শিবাজীর দীক্ষা' নামক কাব্যসংকলন বের করলে রবীন্দ্রনাথের সাথে তার কবিতাও স্থান পায়।   বিপ্লবী কর্মকাণ্ড  স্বদেশী আন্দোলন ও সশস্ত্র বিপ্লবীদের প্রতি গভীর সহানুভূতি ছিল প্রেমতোষ বসুর। কাষ্ঠব্যবসায়ী কলকাতাবাসী ধনবান পিতার বহু সম্পত্তির অংশ বিক্রি করে দেন বিপ্লবীদের টাকা পয়সার জোগাড় করার মহান উদ্দেশ্যে। অস্ত্র সংগ্রহ ও বোমা প্রস্তুতের জন্যে অনেক অর্থ ব্যয় করেন তিনি। শহীদ বিপ্লবী কানাইলাল দত্তের অন্ত্যেষ্টিক্রিয়ার জন্যে অর্থদান করেন। ১৯০৭ সালে বার্ন ও ই.আই.আর ধর্মঘট এবং সরকারি প্রেস ধর্মঘটের অন্যতম সংগঠক ছিলেন। আলিপুর বোমা মামলার পর ব্যারিস্টারি পড়ার অজুহাতে দেশ ত্যাগ করেছিলেন।   মৃত্যু  ইংল্যান্ড গিয়ে চরম আর্থিক দুরবস্থায় পড়েন প্রেমতোষ বসু। ১৫ এপ্রিল, ১৯১২ খ্রিষ্টাব্দে উপযুক্ত শীতবস্ত্রের অভাবে নিউমোনিয়া আক্রান্ত হয়ে মর্মান্তিক মৃত্যু হয় তার। মৃত্যুকালে বয়েস হয়েছিল আনুমানিক ৫২ বছর।   তথ্যসূত্র   বিষয়শ্রেণী:১৯১২-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় জাতীয়তাবাদী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
জর্জ মাচিন (৩০ ডিসেম্বর ১৯২২ - ৫ ডিসেম্বর ১৯৮৯) ছিলেন একজন ব্রিটিশ লেবার পার্টির রাজনীতিবিদ, ইঞ্জিনিয়ারিং ইন্সপেক্টর এবং দোকানের স্টুয়ার্ড।  মাচিন শেফিল্ডের বাসিন্দা ছিলেন এবং শহরের মার্লক্লিফ স্কুলে পড়াশোনা করেছিলেন। দ্বিতীয় বিশ্বযুদ্ধের সময় তিনি আরএএফ- এ চাকরি করতেন। যুদ্ধ শেষ হওয়ার পর তিনি একজন ইঞ্জিনিয়ারিং ইন্সপেক্টর হন এবং ট্রেড ইউনিয়ন আন্দোলনে সক্রিয় হন। ১৯৬৭ সালে তিনি শেফিল্ড সিটি কাউন্সিলের সদস্য নির্বাচিত হন।  ১৯৭৩ সালের মার্চ মাসে অনুষ্ঠিত উপনির্বাচনে, তিনি ডান্ডি ইস্টের সংসদ সদস্য নির্বাচিত হন। তিনি স্কটিশ ন্যাশনাল পার্টির গর্ডন উইলসনের শক্ত প্রতিদ্বন্দ্বিতাকে প্রতিহত করেন, যেখানে লেবার ১,১৪১ ভোটে জয়লাভ করেন। প্রতিযোগিতাটিকে মেশিন, উইলসন এবং ডান্ডির লর্ড প্রোভোস্ট উইলিয়াম ফিটজেরাল্ডের মধ্যে ত্রিমুখী লড়াই হিসেবে দেখা হয়েছিল, যিনি কনজারভেটিভ হিসেবে প্রতিদ্বন্দ্বিতা করেছিলেন। নির্বাচনের দিন, দ্য গ্লাসগো হেরাল্ডে অনুমান করা হয়েছিল যে লেবার ভোট ক্ষতিগ্রস্ত হতে পারে কারণ মাচিন স্কটিশ আসনে একজন ইংরেজ প্রার্থী ছিলেন এবং কিছু স্থানীয় লেবার সমর্থক ক্ষুব্ধ ছিলেন কারণ তারা মনে করেছিলেন যে মাচিনের ট্রেড ইউনিয়ন তার মনোনয়ন "কিনতে" প্রভাব ব্যবহার করেছে। মাচিনের বিজয় ভাষণের সময় তার ইংরেজি পটভূমির সমস্যা ছিল বলে লক্ষণ দেখা গিয়েছিল, যা 'স্কটিশ জাতীয়তাবাদী সমর্থকদের ক্রুদ্ধ চিৎকারের' দ্বারা ব্যাহত হয়েছিল বলে জানা গেছে, যখন পুলিশ তাকে 'ইয়র্কশায়ারে ফিরে যাও' এবং 'ইংলিশম্যান, বাড়ি ফিরে যাও' স্লোগানের মুখোমুখি হতে দেখেছে।  ১৯৭৪ সালের ফেব্রুয়ারির সাধারণ নির্বাচনে, উইলসন লেবার পার্টির কাছ থেকে ২,৯৬৬ ভোটে আসনটি জিতেছিলেন, যার ফলে মাত্র ১১ মাসের এমপি হিসেবে মাচিনের সংক্ষিপ্ত মেয়াদ শেষ হয়ে যায়। পরবর্তী অক্টোবর ১৯৭৪ সালের সাধারণ নির্বাচনে মাচিন আসনটি পুনরুদ্ধারের ব্যর্থ চেষ্টা করেছিলেন, কিন্তু পরে রাজনীতি থেকে অবসর নেন। [ তথ্যসূত্র প্রয়োজন ]   আরো দেখুন    যুক্তরাজ্যের সবচেয়ে কম মেয়াদের এমপিদের তালিকা   তথ্যসূত্র    ১৯৭৪ সালের ফেব্রুয়ারিতে হাউস অফ কমন্সে টাইমস গাইড  Leigh Rayment's Peerage Pages     বহিঃসংযোগ     বিষয়শ্রেণী:ডান্ডির নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:স্কটিশ শ্রমিক দলের সংসদ সদস্য বিষয়শ্রেণী:সম্মিলিত প্রকৌশল ইউনিয়ন সমর্থিত সংসদ সদস্য বিষয়শ্রেণী:১৯৮৯-এ মৃত্যু বিষয়শ্রেণী:১৯২২-এ জন্ম বিষয়শ্রেণী:শেফিল্ডের ট্রেড ইউনিয়ন কর্মী
পারিজাত () ছিলেন একজন নেপালি লেখিকা ও সমাজকর্মী। তিনি তামাংয়ের বাইবা উপগোষ্ঠীর সদস্য ছিলেন। তাঁর প্রকৃত নাম বিষ্ণু কুমারী বাইবা, তবে তিনি পারিজাত নামে লেখালেখি করতেন। নেপালি ভাষায় পারিজাত শব্দের অর্থ হল সুগন্ধযুক্ত একধরনের রাত্রিকালীন শিউলি ফুল। তাঁর সর্বাধিক প্রশংসিত প্রকাশনা শিরিষ কো ফুল (দ্য ব্লু মিমোসা) ইংল্যান্ড, আমেরিকার মতো কিছু  ইংরেজিভাষী দেশের  কয়েকটি কলেজের সাহিত্যের পাঠ্যক্রমে অন্তর্ভুক্ত হয়েছে। পাশাপাশি মার্কিন যুক্তরাষ্ট্রের মেরিল্যান্ড বিশ্ববিদ্যালয়েও পাঠ্যক্রম হিসাবে গৃহীত হয়েছে।   প্রাথমিক জীবন ও শিক্ষা  পারিজাত ১৯৩৭ সালে ভারতের দার্জিলিংয়ের পার্বত্য অঞ্চলে জন্মগ্রহণ করেছিলেন, এটি চা বাগানের জন্য বিখ্যাত একটি জায়গা। পারিজাতের খুব অল্প বয়সে তাঁর মা অমৃত মোক্তান মারা গিয়েছিলেন এবং তিনি তাঁর চিকিৎসক বাবা ডা কেএন বাইবা এবং দাদা-দাদির কাছে বড় হয়েছিলেন।  পারিজাতের জন্মস্থান দার্জিলিং ছিল নেপালি ভাষা, সংস্কৃতি এবং সাহিত্যের একটি প্রধান কেন্দ্র। তিনি তাঁর শৈশবকাল থেকেই নেপাল ও নেপালি সাহিত্যের সাথে ঘনিষ্ঠভাবে যুক্ত ছিলেন। শৈশবকাল থেকেই সাহিত্যের প্রতি গভীর আগ্রহ থেকে তিনি নেপালি সাহিত্যকে শক্তিশালীকরণে একটি গুরুত্বপূর্ণ এবং প্রশংসিত ভূমিকা নেওয়ায় রত ছিলেন।  পারিজাত দার্জিলিংয়ে তাঁর স্কুলের পড়াশোনা শেষ করে ১৯৫৪ সালে নেপালের কাঠমান্ডুতে স্থায়ী হয়েছিলেন। তিনি পদ্মকন্যা বিদ্যালয়ে পড়াশোনা শেষ করেছিলেন এবং স্নাতক ডিগ্রি অর্জন করেছিলেন। শারীরিক অসুস্থতায় ভুগার ফলে মাত্র ২৬ বছর বয়সে তিনি পক্ষাঘাতগ্রস্থ হয়ে পড়েছিলেন।   জীবনের বেশিরভাগ সময় তাঁর বোন তাঁর দেখাশোনা করেছিলেন।   বাঙালি হাংরি আন্দোলন ও পারিজাত  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Parijat-statue.jpg|থাম্ব|ভারতের পশ্চিমবঙ্গ শিলিগুড়িতে পারিজতের একটি মূর্তি।হাংরি প্রজন্মের আন্দোলনের বেশ কয়েকজন বাঙালি কবি ও চিত্রশিল্পী ষাটের দশকে কাঠমান্ডুতে কয়েক মাস অবস্থান করেছিলেন এবং একে অপরের সাথে অদম্য আত্মিক চেতনা বিনিময় করতে সক্ষম হয়েছিলেন। পারিজাতের আকাঙ্ক্ষা সেই চেতনার সাক্ষী। উল্লেখযোগ্য হাংরি কবি ও চিত্রশিল্পী যাঁরা প্রায়শই পারিজাতের সাথে ঘুরে বেড়াতেন তাঁদের মধ্যে ছিলেন মলয় রায়চৌধুরী, সুবিমাল বসাক, অনিল করঞ্জাই এবং সমীর রায়চৌধুরী। সমীর রায়চৌধুরী নেপালি ও হাংরি লেখকদের একটি সংকলন সম্পাদনা করেছিলেন।   তথ্যসূত্র   বিষয়শ্রেণী:২০শ শতাব্দীর কবি বিষয়শ্রেণী:১৯৩৭-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:২০শ শতাব্দীর ঔপন্যাসিক বিষয়শ্রেণী:ছদ্মনামধারী লেখিকা বিষয়শ্রেণী:দার্জিলিঙের ব্যক্তি বিষয়শ্রেণী:কাঠমান্ডুর ব্যক্তি বিষয়শ্রেণী:নেপালি ভাষার কবি বিষয়শ্রেণী:মদন পুরস্কার বিজয়ী বিষয়শ্রেণী:২০শ শতাব্দীর লেখিকা বিষয়শ্রেণী:২০শ শতাব্দীর নেপালি লেখক বিষয়শ্রেণী:২০শ শতাব্দীর ছোটগল্পকার বিষয়শ্রেণী:২০শ শতাব্দীর ছদ্মনামধারী লেখক বিষয়শ্রেণী:পশ্চিমবঙ্গের লেখক বিষয়শ্রেণী:নেপালি ছোটগল্পকার
কাই ফ্রান্সিস রোলস (, ; জন্ম: ২৪ জুন ১৯৯৮; কাই রোলস নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে স্কটিশ ক্লাব হার্ট অব মিডলোদিয়ান এবং অস্ট্রেলিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৩ সালে, রোলস অস্ট্রেলিয়া অনূর্ধ্ব-১৭ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় ছয় বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০২২ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।   প্রারম্ভিক জীবন  কাই ফ্রান্সিস রোলস ১৯৯৮ সালের ২৪শে জুন তারিখে অস্ট্রেলিয়ার কিয়ামায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  রোলস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল অস্ট্রেলিয়া  ২০২২  ৩  ০ সর্বমোট  ৩  ০   তথ্যসূত্র    বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:অস্ট্রেলিয়ার আন্তর্জাতিক যুব ফুটবলার বিষয়শ্রেণী:সেন্ট্রাল কোস্ট মারিনার্স এফসির খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:নিউ সাউথ ওয়েলসের পুরুষ ক্রীড়াবিদ বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী ক্রীড়াবিদ বিষয়শ্রেণী:হার্ট অব মিডলোদিয়ান ফুটবল ক্লাবের খেলোয়াড়
দাগ্গুবতী ভেঙ্কটেশ (জন্ম ১৩ ডিসেম্বর ১৯৬০), পেশাগতভাবে ভেঙ্কটেশ নামে পরিচিত, একজন ভারতীয় অভিনেতা যিনি মূলত তেলুগু সিনেমায় তার কাজের জন্য পরিচিত। ভেঙ্কটেশ ১৯৮৬ সালের কলিযুগা পান্ডাভুলু চলচ্চিত্র দিয়ে আত্মপ্রকাশ করেন যার জন্য তিনি তার প্রথম নন্দী পুরস্কার জিতেছিলেন। ৩৫ বছরেরও বেশি সময় ধরে কর্মজীবনে, তিনি অনেক সফল চলচ্চিত্রে অভিনয় করেছেন এবং তেলুগু চলচ্চিত্রে নিজেকে একজন প্রধান অভিনেতা হিসেবে প্রতিষ্ঠিত করেছেন।   ভেঙ্কটেশ সেরা অভিনেতার জন্য পাঁচটি নন্দী পুরস্কার  এবং বিভিন্ন বিভাগে ছয়টি ফিল্মফেয়ার অ্যাওয়ার্ড সাউথ জিতেছেন।  তার ভাই ডি. সুরেশ বাবুর সাথে, ভেঙ্কটেশ সুরেশ প্রোডাকশনের সহ-মালিক, ভারতের অন্যতম বৃহত্তম চলচ্চিত্র প্রযোজনা সংস্থা, যার অধীনে তিনি বেশ কয়েকটি ছবিতে অভিনয় করেছেন।  এছাড়াও তিনি তেলুগু ওয়ারিয়র্সের পরামর্শদাতা, সেলিব্রিটি ক্রিকেট লীগে তেলুগু সিনেমা (টলিউড) প্রতিনিধিত্ব করছেন।    তথ্যসূত্র    বহিঃসংযোগ      বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ডন বস্কো স্কুলসের প্রাক্তন শিক্ষার্থী বিষয়শ্রেণী:নন্দী পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:চেন্নাইয়ের অভিনেতা বিষয়শ্রেণী:তেলুগু অভিনেতা বিষয়শ্রেণী:অন্ধ্রপ্রদেশের অভিনেতা বিষয়শ্রেণী:লয়োলা কলেজ, চেন্নাইয়ের প্রাক্তন শিক্ষার্থী বিষয়শ্রেণী:প্রকাশম জেলার ব্যক্তি